Aktazal d awal uddis id-yekkan seg « aket » (mesurer) + « azal » (valeur). Aktazal d aḥric neɣ d allal n usejji deg ukala n ulmud: almad, asidef, aktazal . Yettwasbadud daɣen d tikci n wazal i tmusniwin d tzemmar n unelmad, yettak tagnit i unelmad akken ad d-yesken timussniwin-is d wamek ara tent-yessemres deg tegnatin-ugur ama deg tesmilt neɣ berra n uɣerbaz. Aktazal-agi yettili-d ɣef snat n tmusniwin; tizɣarayin d tgensayin: deg tazwara ad dnebder Tizɣarayin: i yellan d timusniwin i d-yessas unelmad berra n uɣerbaz imi deg unekmar s tzemmar, aselmad ur yelli ara d aɣbalu ayiwan i usasi n tmusni. Llant daɣen tgensayin i yettuɣalen ɣer tmusniwin i d-yessas unelmad deg tesmilt ɣer uselmad-ines neɣ ɣer yimdukal-is deg umahil n yigrawen. Ad naf daɣen tagnit n usidef deg-s anelmad ad yessemres timusniwin-is i ferru n kra n tegnit ugur. Aktazal-agi yettili-d ɣef teɣzi, d taggara n ukala n ulmud.